armvectores/hy_wikipedia_2023 huggingface dataset:
Էդվարդ Սարգսյան

Էդվարդ Սիրակի Սարգսյան (ապրիլի 5, 1927(1927-04-05), Երևան, Հայկական ԽՍՀ, ԱԽՖՍՀ, ԽՍՀՄ - 2003), հայ արձակագիր, երգիծաբան, լրագրող։ ԽՍՀՄ գրողների միության անդամ 1973 թվականից։ ԽՄԿԿ անդամ 1957 թվականից։


== Կենսագրություն ==
Էդվարդ Սարգսյանը ծնվել է 1927 թվականի ապրիլի 5-ին, Երևանում։ 1947 թվականին ավարտել է Երևանի էլեկտրամեքենաշինական տեխնիկումը և մինչև 1952 թվականը աշխատել Երևանի Վ. Ի. Լենինի անվան էլեկտրամեքենաշինական գործարանում որպես կոնստրուկտոր։ 1957 թվականին ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ 1957-1962 թվականներին որպես բաժնի վարիչ աշխատել է «Երեկոյան Երևան» թերթում։ 1962 թվականից աշխատում է «Ոզնի» երգիծական հանդեսում, սկզբում որպես բաժնի վարիչ, 1972 թվականից՝ պատասխանատու քարտուղար։
Մահացել է 2003 թվականին։ Թաղված է Երևանի Շահումյանի գերեզմանատանը։


== Երկեր ==
Ծանոթ ամուսիններ (երգիծական պատմվածքներ), Երևան, «Հայաստան» 1970, 204 էջ։
Հրամայված է ժպտալ, Երևան, «Հայաստան», 1976, 216 էջ։
Խաբեության փառատոն։ Երգիծանք, հումոր։ Նաիրի, 1991, 240 էջ։


== Ծանոթագրություններ ==
Նունիս (Խարագաուլի շրջան)

Նունիս (վրաց.՝ ნუნისი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 920 մետր բարձրության վրա։ Շրջկենտրոն Խարագաուլից հեռու է 27 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 48 մարդ։


== Ծանոթագրություններ ==
Ուրազբախտի (այլ կիրառումներ)

Ուրազբախտի, կարող է վերաբերել՝

Ուրազբախտի - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Ուրազբախտի - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Ռոբերտ Կոխ

Անվան այլ կիրառումների համար տե՛ս՝ Կոխ (այլ կիրառումներ)Ռոբերտ Կոխ (գերմ.՝ Heinrich Hermann Robert Koch, դեկտեմբերի 11, 1843(1843-12-11)[…], Clausthal, Clausthal Mining Authority, Հաննովերի թագավորություն, Գերմանական միություն - մայիսի 27, 1910(1910-05-27)[…], Բադեն-Բադեն, Բադենի Մեծ Դքսություն, Գերմանական կայսրություն), գերմանացի մանրէաբան, բակտերիաբանության և համաճարակաբանության հիմնադիրը։
Կոխը 1866 թվականին ավարտել է Գյոթինգենի համալսարանը։ 1885-1891 թվականներին եղել է Բեռլինի համալսարանի պրոֆեսոր, միաժամանակ՝ Հիգիենայի ինստիտուտի, 1891-1904 թվականներին՝ վարիչ հիվանդությունների ինստիտուտի (հետագայում կոչվել է Կոխի անունով) տնօրեն։ Բացահայտել է վարակիչ հիվանդությունների հարուցիչներ և մշակել դրանց դեմ պայքարի միջոցներ։ Առաջինն է ստացել սիբիրախտի բացիլի մաքուր մանրէախումբը և բացահայտել սպորներ առաջացնելու հատկությունը։ 1882 թվականին հայտնաբերել է տուբերկուլյոզի հարուցիչը (Կոխի ցուպիկ)։ 1890 թվականին ստացել է տուբերկուլին բակտերիային պատրաստուկը, որն օգտագործել է տուբերկուլոզի բուժման նպատակով։ Ներկայումս պատրաստուկը կիրառվում է միայն ախտորոշիչ նպատակով։ Խոլերա հիվանդությունն այլ կերպ կոչվում է «Կոխի ստորակետ»։ Մշակել է բակտերիաբանական հետազոտությունների, վարակազերծման մի շարք եղանակներ։ 1905 թվականին տուբերկուլյոզի ուսումնասիրման համար արժանացել է Նոբելյան մրցանակի։
Որպես ռազմադաշտային բժիշկ՝ աշխատել է ֆրանս-պրուսական պատերազմի ժամանակ, որը հրահրել էր Պրուսիայի կանցլեր Օտտո ֆոն Բիսմարկը։


== Ծանոթագրություններ ==


== Աղբյուրներ ==
Դպրոցական մեծ հանրագիտարան։ Գիրք 1, հատոր 1։ Երևան 2009, էջ 488
Տիագո Մենդես

Տիագո Մենդես (պորտ.՝ Thiago Mendes, մարտի 15, 1992(1992-03-15), Սան Լուիս (Մարանյան), Բրազիլիա), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Լիոնի կազմում։ Խաղում է հենակետային կիսապաշտպանի դիրքում։


== Ակումբային կարիերա ==


=== Գոյաս ===
Մենդեսը Գոյասի ակադեմիայի սան է։ Իր պրոֆեսիոնալ դեբյուտը նշեց 2011 թվականի սեպտեմբերի 27-ին՝ թիմի մեկնարկային կազմում խաղադաշտ դուրս գալով Պորտուգեզա Դեսպորտոսի դեմ խաղում։ Իր առաջին գոլը խփեց 2012 թվականի մարտի 18-ին՝ Լիգա Գոյանոյի Ռիո Վերդեի դեմ խաղում։ Սերիա B-ում իր առաջին գոլը խփեց հոկտեմբերի 2-ին՝ Բրագանտինոյի դեմ խաղում։ Առաջին հանդիպումը Սերիա A-ում Մենդեսը անցկացրեց 2013 թվականի մայիսի 26-ին՝ Կրուզեյրոյի դեմ խաղում։ Իր դեբյուտը միջազգային մրցաշարերում նշեց 2014 թվականի օգոստոսի 28-ին՝ Հարավամերիկյան գավաթի Ֆլումինենսեի դեմ խաղում։ Նոյեմբերի 9-ին Մենդեսը գոլի և գոլային փոխանցման հեղինակ դարձավ Բահիայի դեմ խաղում։ Նոյեմբերի 30-ին բրազիլացին հեռացվեց խաղադաշտից Ատլետիկո Պարանաենսեի դեմ խաղում՝ կարմիր քարտ ստանալով հանդիպման ավելացված ժամանակում։ Գոյասի կազմում Մենդեսը անցկացրեց 166 հանդիպում՝ դառնալով 9 գոլի հեղինակ։


=== Սան Պաուլու ===
2015 թվականի ձմռանը Մենդեսը միացավ Սան Պաուլուին։ Իր դեբյուտը ակումբի կազմում նշեց փետրվարի 1-ին՝ Լիգա Պաուլիստայի Պենապոլենսեի դեմ խաղում։ Իր առաջին գոլը խփեց նոյեմբերի 28-ին՝ Սերիա A-ի Ֆիգեյրենսեի դեմ խաղում։ Լիբերտադորեսի գավաթում առաջին գոլը Մենդեսը խփեց 2016 թվականի ապրիլի 29-ին՝ 1/8 եզրափակչի Դեպորտիվո Տոլուկայի դեմ խաղում։ 2017 թվականի ապրիլի 8-ին բրազիլացին դուբլ ձևակերպեց Լիգա Պաուլիստայի Լինենսեի դեմ խաղում՝ օգնելով իր թիմին հաղթել 5-0 հաշվով։ Սան Պաուլուի կազմում Մենդեսը անցկացրեց 142 հանդիպում՝ դառնալով 11 գոլի հեղինակ։


=== Լիլ ===
2017 թվականի հուլիսի 8-ին Մենդեսը 5 տարվա պայմանագիր կնքեց Լիլի հետ։ Իր դեբյուտը Լիգա 1-ում նշեց օգոստոսի 6-ին՝ թիմի մեկնարկային կազմում խաղադաշտ դուրս գալով Նանտի դեմ խաղում։ Իր առաջին գոլը խփեց հոկտեմբերի 14-ին՝ Տրուայի դեմ խաղում։ 2018 թվականի փետրվարի 11-ին Մենդեսը 2 գոլային փոխանցում տվեց Նանտի դեմ խաղում, իսկ հանդիպումն ավարտվեց 2-2 հաշվով։ Ապրիլի 7-ին բրազիլացին հեռացվեց խաղադաշտից Բորդոյի դեմ խաղում՝ ստանալով երկրորդ դեղին քարտը հանդիպման 63-րդ րոպեին։ Թիմի ավագի թևկապով նա առաջին անգամ խաղադաշտ դուրս եկավ 2018 թվականի դեկտեմբերի 22-ին՝ Թուլուզի դեմ խաղում։ Լիլի կազմում Մենդեսը անցկացրեց 71 հանդիպում՝ դառնալով 4 գոլի և 8 գոլային փոխանցման հեղինակ։


=== Օլիմպիկ Լիոն ===
2019 թվականի հուլիսի 3-ին Մենդեսը 4 տարվա պայմանագիր կնքեց Օլիմպիկ Լիոնի հետ՝ փոխարինելով Տոտենհեմ տեղափոխված Տանգի Նդոմբելեին։ Ակումբը նրա համար վճարեց 25 միլիոն եվրո։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 3-ի դրությամբ


== Նվաճումներ ==


=== Ակումբային ===
ԳոյասԼիգա Գոյանո. 2012, 2013
Սերիա B. 2012Սան ՊաուլուՖլորիդայի գավաթ. 2017


== Ծանոթագրություններ ==


== Արտաքին հղումներ ==
Մենդեսի պաշտոնական Ինստագրամի էջը
Մենդեսը transfermarkt-ում
Մենդեսը soccerbase.com-ում
Մենդեսը WhoScored.com կայքում
Մենդեսը Լիգա 1-ի պաշտոնական կայքում
Վեսյոլոե (այլ կիրառումներ)

Վեսյոլոե, կարող է վերաբերել՝

Վեսյոլոե - ավան, Ուկրաինայի Խարկովի մարզի Բալակլեյայի շրջանում
Վեսյոլոե - ավան, Ուկրաինայի Կիրովոգրադի մարզի Ալեքսանդրիայի շրջանում
Վեսյոլոե - գյուղ, Ուկրաինայի Դոնեցկի մարզի Արտյոմովսկիում
Վեսյոլոե - գյուղ, Ուկրաինայի Դոնեցկի մարզի Դոբրոպոլսկի շրջանում
Վեսյոլոե - գյուղ, Ուկրաինայի Դոնեցկի մարզի Կրասնոարմեյսկիում
Վեսյոլոե - գյուղ, Ուկրաինայի Դոնեցկի մարզի Յասինովատսկի շրջանում
Վեսյոլոե - գյուղ, Ուկրաինայի Դոնեցկի մարզի Յասինովատսկի շրջանում
Վեսյոլոե - գյուղ, Ուկրաինայի Դոնեցկի մարզի Նովոազովսկի շրջանում
Վեսյոլոե - գյուղ, Ուկրաինայի Դոնեցկի մարզի Շախտյորսկի շրջանում
Վեսյոլոե - գյուղ, Ուկրաինայի Դոնեցկի մարզի Ստարոբեշևսկի շրջանում
Վեսյոլոե - գյուղ, Ուկրաինայի Դոնեցկի մարզի Վելիկոնովոսյոլկովսկի շրջանում
Վեսյոլոե - գյուղ, Ուկրաինայի Դոնեցկի մարզի Վոլնովախսկի շրջանում
Վեսյոլոե - գյուղ, Ուկրաինայի Դոնեցկի մարզի Վոլոդարսկիում
Վեսյոլոե - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Վեսյոլոե - գյուղ, Ուկրաինայի Խարկովի մարզի Բարվենկովոյի շրջանում
Վեսյոլոե - գյուղ, Ուկրաինայի Խարկովի մարզի Բլիզնյուկովի շրջանում
Վեսյոլոե - գյուղ, Ուկրաինայի Խարկովի մարզի Վելիկոբուրլուկիի շրջանում
Վեսյոլոե - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Վեսյոլոե - գյուղ, Ուկրաինայի Կիրովոգրադի մարզի Ալեքսանդրովկայի շրջանում
Վեսյոլոե - գյուղ, Ուկրաինայի Կիրովոգրադի մարզի Մալովիսկայի շրջանում
Վեսյոլոե - գյուղ, Ուկրաինայի Կիրովոգրադի մարզի Նովգորոդկովսկի շրջանում
Վեսյոլոե - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Վեսյոլոե - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Վեսյոլոե - գյուղ, Ուկրաինայի Նիկոլաևի մարզի Բերեզնեգովատոեի շրջանում
Վեսյոլոե - գյուղ, Ուկրաինայի Նիկոլաևի մարզի Դոմանյովկայի շրջանում
Վեսյոլոե - գյուղ, Ուկրաինայի Նիկոլաևի մարզի Նովայա Օդեսայի շրջանում
Վեսյոլոե - գյուղ, Ուկրաինայի Չեռնիգովի մարզի Բախմաչի շրջանում
Վեսյոլոե - գյուղ, Ուկրաինայի Պոլտավայի մարզի Գադյաչի շրջանում
Վեսյոլոե - գյուղ, Ուկրաինայի Պոլտավայի մարզի Լոխովիցայի շրջանում
Վեսյոլոե - գյուղ, Ուկրաինայի Պոլտավայի մարզի Միրգորոդի շրջանում
Վեսյոլոե - գյուղ, Ուկրաինայի Սումիի մարզի Բելոպոլիեի շրջանում
Վեսյոլոե - գյուղ, Ուկրաինայի Սումիի մարզի Լիպովա Դոլինայի շրջանում
Վեսյոլոե - գյուղ, Ուկրաինայի Սումիի մարզի Կրասնոպոլիեի շրջանում
Վեսյոլոե - գյուղ, Ուկրաինայի Սումիի մարզի Պուտիվիլի շրջանում
Վեսյոլոե - գյուղ, Ուկրաինայի Սումիի մարզի Վելիկա-Պիսարևկայի շրջանում
Վեսյոլոե - գյուղ, Ուկրաինայի Վոլինի մարզի Լուցկի շրջանում
Վեսյոլոե - քաղաքատիպ ավան, Ուկրաինայի Զապորոժիեի մարզի Վեսյոլոեի շրջանում
Ժանրային գեղանկարչություն

Ժանրային գեղանկարչություն (ֆր.՝ genre), առօրյա կյանքի տեսարանների գեղարվեստական պատկերում` որպես  մարդկանց կենսակերպի և նրանց շրջապատող իրականության արտացոլում։ Նման պատկերն իր ստեղծողի կողմից կարող է լինել իրատեսական, երևակայական կամ ռոմանտիզացված։ Ժանրային նկարչության օրինակներ են շուկայի տեսարանների, տոների, ինտերիերի, փողոցային տեսարանների պատկերները և այլն։


== Պատմություն ==
Ժանրային տեսարաններ են նկարվել դեռ անտիկ ժամանակաշրջանում, ինչը վկայությունն են Պոմպեյի Ֆրեսկոները։ Միջնադարում ժանրային նկարչությունն ուներ բարոյական և այլաբանական բնույթ։ Ժամանակակից ժանրի նկարչության նախորդները (Պիտեր Բրեյգել Ավագը, Յան Բրեյգել Ավագը, Լուկաս Լեյդենցին) անդրադարձել են գյուղական և ընտանեկան կյանքի տեսարաններին։ Հիմնական շարժառիթը պտտվում էր բարոյականության և մարդկային բացասական պահվածքի շուրջ՝ հարբեցողություն, վիճաբանություններ և այլն։ XVII-XVIII դարերում ժանրային գեղանկարչության զարգացման շրջադարձային կետն է դարձել բելգիացի և հոլանդացի նկարիչների անդրադարձը արտոնյալ դասի պատկերմանը։ Այդ ժամանակվանից ի վեր ընդունված է նկարում փնտրել թաքնված իմաստ։


== Պատկերասրահ ==

		
		
		
		


== Տես նաև ==
Ամերիկյան ժանրային գեղանկարչություն
Շախմատը գեղանկարչության մեջ
Ռեալիզմ


== Ծանոթագրություններ ==


== Արտաքին հղումներ ==
«Жанр»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Բուլագ-Օտագի

Բուլագ-Օտագի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 320 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բարև, ամառ

«Բարև, ամառ» (անգլ.՝ Aloha Summer), կինոֆիլմ։


== Պատմություն ==
Բակում մի խումբ խենթ դեռահասներ հանդիպել են Հավայայում, ամառային արձակուրդների ընթացքում։ Նրանք շատ տարբեր են, բայց նրանք միավորվել են և անհանգստացրել ամբողջ կղզին։ Սերֆինգ, պար, խմիչք և սեր։ Ամառը ավարտվել է, բայց ընկերները չեն բաժանվում։


== Դերերում ==
Կրիս Մեյկպիս - Մայք Տոնետի
Յուջի Օկումոտո - Կենզո Կոնիտի
Դոն Մայքլ Պոլ - Չակ Գրանվիլ
Էնդի Բումատայ - Կիմո Կեպու
Սկոտ Նակագավա - Սկոտ Տանակա
Սյո Կոսուգի - Իուկինագա Կոնիտի
Ռիկ Մանչինի - Անժելո Տոնետտի
Ռոբերտ Իտո - Տեդ Տանակա
Տիա Կարերե - Լանի Կեպու


== Նկարահանող խումբ ==
Սցենարիստ-Մաիկ Գրեկո
Պրոդյուսր-Ուորեն Չեինի, Մաիկ Գրեկո


== Ծանոթագրություններ ==


== Արտաքին հղումներ ==
«Здравствуй, лето»(անգլ.) ֆիլմը Internet Movie Database կայքում
«Բարև, ամառ»(անգլ.) ֆիլմը Allmovie կայքում:
Սանտենա

Սանտենա (իտալերեն՝ Santena), կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 10.313 մարդ։ Զբաղեցնում է 16 կմ² տարածք։ Բնակչության խտությունը՝ 626 մարդ/կմ²։ Փոստային ինդեքսը՝ ։ Հեռախոսային կոդը՝ +39 011։


== Ժողովրդագրություն ==
Բնակչության շարժը.


== Տվյալներ ==
Հեռախոսային կոդ - 011 9455411
էլեկտրոնային փոստ - info@comune.santena.to.it
Պաշտոնական կայք - http://www.comune.santena.to.it/


== Ծանոթագրություններ ==
Նոր-Այր

Նոր-Այր (Նորայր Ալեքսանդրի Հարությունյան, սեպտեմբերի 18, 1912(1912-09-18), Կարսի մարզ, Կովկասյան երկրամաս, Ռուսական կայսրություն - մայիսի 26, 1981(1981-05-26), Կիրովական, Հայկական ԽՍՀ, ԽՍՀՄ), հայ արձակագիր, լրագրող, ԽՍՀՄ գրողների միության անդամ 1934 թվականից։ ԽՄԿԿ անդամ 1937 թվականից։


== Գրական անունը ==
Սկզբում գրական անուն է ընտրել պապի ազգանունը՝ Հովնանյան, և գրվել Նորայր Հովնանյան։ Այդպես է ստորագրել իր առաջին գիրքը՝ «Ճարտարապետուհին»։ 1932 թվականին Եղիշե Չարենցը մի կողմ է թողնում նրա ազգանունը և կնքում նրան Նոր-Այր անունով։


== Կենսագրություն ==
Ծնվել է Կարսի մարզի Մավրակ գյուղում։ Նախնական կրթությունը ստացել է Լենինականի մանկատանը, երկրորդ կարգի դպրոցն ավարտել է Նոր Բայազետի (այժմ՝ Գավառ) քաղաքում։ 1931 թվականին ավարտել է ՀԿԿ Կենտկոմին առընթեր մամուլի աշխատողների դասընթացը։ Աշխատել է Ղարաքիլիսայի (այժմ՝ Վանաձոր) «Սոցարշավ» շրջանային թերթում որպես խմբագրի տեղակալ։ Եղել է Եղեգնաձորի Ազիզբեկովի միջշրջանային «Կոլտնտեսական», Արտաշատի «Բոլշևիկյան կոլխոզ» թերթերի խմբագիր։ Աշխատել է ՀԿԿ Կենտկոմում որպես հրահանգիչ, ապա մամուլի, գրականության և արվեստի սեկտորի վարիչ, հետագայում վարել է գրական ֆոնդի հայկական բաժանմունքի տնօրենի պաշտոնը։ Մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին։ Ծանր վիրավորվել է Կրակովում, բուժվել Մոսկվայում և Բաքվում։ 1957-1974 թվականներին եղել է Հայաստանի գրողների միության Կիրովականի բաժանմունքի պատասխանատու քարտուղարը։
Առաջին անգամ տպագրվել է 1928 թվականին, Լենինականի «Բանվոր» թերթում։
Ռուսերեն լույս է տեսել նրա «Արամ» (Մոսկվա, 1970), «Անմահություն», «Իմ ծաղկած այգի», վրացերեն՝ «Լորենու տակ» (Թբիլիսի, 1962) գրքերը։ Մահացել է Կիրովականում։


== Նոր-Այրի երկերի մատենագիտություն ==


=== Գրքեր ===
Ճարտարապետուհին, Երևան, Պետհրատ, 1932, 68 էջ։
Փրկության փարոս, Երևան, Պետհրատ, 1938, 143 էջ։
Հյուրանոցի աղջիկը, Երևան, Հայպետհրատ, 1946, 164 էջ։
Ոլորտներում, Երևան, Հայպետհրատ, 1947, 587 էջ։
Նովելներ և վիպակներ, Երևան, Հայպետհրատ, 1949, 240 էջ։
Լույսեր, Երևան, Հայպետհրատ, 1950, 436 էջ։
Անտառի երգը, Երևան, Հայպետհրատ, 1959, 264 էջ։
Մեծ պարնի, Երևան, Հայպետհրատ, 1961, 74 էջ։
Լոռվա աստղեր, Երևան, Հայպետհրատ, 1962, 475 էջ։
Նվիրական սրտեր, Երևան, «Հայաստան», 1965, 475 էջ։
Անապատի առավոտը, Երևան, «Հայաստան», 1968, 606 էջ։
Արամ, Երևան, «Հայաստան», 1970, 587 էջ։
Պատմություն գրված քարի վրա, Երևան, «Սովետական գրող», 1978, 314 էջ։
... Վերջ։ Սկսվում է ...: Բանաստեղծություններ, Պարույր Սևակ, 2002, 102 էջ։


=== Մամուլ ===
Փախստականը։ «Գրական թերթ», 1969, № 6:


== Ծանոթագրություններ ==
Կույուրգազինսկի շրջան

Կույուրգազինսկի շրջան (ռուս.՝ Куюргазинский район, բաշկիրերեն՝ Көйөргәҙе районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1931 թվականին։ Վարչական կենտրոնը՝ Երմոլաևո։


== Աշխարհագրություն ==
Շրջանի տարածքի մակերեսը կազմում է 2370 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 25128 մարդ։ Բնակչության խտությունը կազմում էր 10,6 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մոնդրագոնե

Մոնդրագոնե (իտալերեն՝ Mondragone ), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 26 558 մարդ։ Բնակչության խտություն կազմում է 488,2 մարդ/կմ²։ Զբաղեցնում է 54,4 կմ² մակերես տարածք։ Փոստային ինդեքս՝ 81034, հեռախոսային կոդ՝ 00823։
Նիդերասլակ

Նիդերասլակ (ֆր.՝ Niederhaslach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1435 մարդ, բնակչության խտությունը` 217.42 մարդ/կմ²։ Բնակավայրը զբաղեցնում է 6.6 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 31 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 902 աշխատունակ (15-64 տարեկան) բնակիչ, որոնցից ակտիվ էին 673-ը, իսկ ոչ ակտիվները` 229։ Ակտիվության ցուցանիշը կազմում է 74,6 %։ 673 աշխատունակ մարդկանցից աշխատել է 622 անձ (347 տղամարդ և 275 կին)։ Գործազուրկ են եղել 51 անձ (24 տղամարդ և 27 կին)։ 229 անաշխատունակներից 68-ը եղել են աշակերտներ կամ ուսանողներ, 81-ը` թոշակառուներ, իսկ 80-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դիթելբրուն

Դիթելբրուն (գերմ.՝ Dittelbrunn), համայնք Գերմանիայում՝ Բավարիա երկրամասի Շվանդորֆ շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 7173 մարդ։ Զբաղեցնում է՝ 23,84 կմ² տարածք։ Պաշտոնական կոդ 09 6 78 123։


== Ծանոթագրություններ ==


== Արտաքին հղումներ ==
Պաշտոնական կայք
Սայֆի Կուդաշև

Սայֆի Ֆաթուհովիչ Կուդաշև (բաշկիրերեն՝ Сәйфетдин Фәттәхетдин улы Ҡудашев, թաթ.՝ Сәйфи Фаттах улы Кудашев, կեղծանունը՝ Սայֆի Կուդաշ, նոյեմբերի 21, 1894, Կլյաշևո, Ռուսական կայսրություն - հունիսի 26, 1993, Ուֆա, Բաշկորտոստան, Ռուսաստանի Դաշնություն), բաշկիր խորհրդային բանաստեղծ, Բաշկիրական ԻԽՍՀ ժողովրդական բանաստեղծ (1964), ԽՄԿԿ անդամ 1939 թվականից։
Հրատարակել է «Ազատության երգեր» (1917), «Գութանի երգեր» (1926), «Պայքարի հերոսը» (1928) և այլ ժողովածուներ։ Գյուղի կոլեկտիվացմանն է նվիրված «Կուշկաեն» (1936) չափածո վեպը։ Հայրենական մեծ պատերազմի թեմայով գործերն են ամփոփված «Ամբողջ սրտով» (1944) գրքում։ Հետպատերազմյան տարիներին լույս է ընծայել «Իմ սերը» (1956), «Տերևաթափ» (960), «Իմ այգում» (1964) ժողովածուները։


== Գրականություն ==
Нигмати Г., Десять лет татарской литературы, 1930;
Гирфанов К., Стихи С. Кудаша, статья в газете «Коммуна», орг. Башобкома ВКП(б) и Баш. ЦИК, № 51, 52, 1934.


== Ծանոթագրություններ ==
Դիբրովի (Կաշարսկի շրջան)

Անվան այլ կիրառումների համար տե՛ս՝ Դիբրովի (այլ կիրառումներ)Դիբրովի (ռուս.՝ Дибровый), ավան Ռուսաստանի Ռոստովի մարզի Կաշարսկի շրջանում։ Մտնում է Պոպովսկի գյուղական համայնքի կազմի մեջ։
(3640) Գոստին

(3640) Գոստին (անգլ.՝ անգլ.՝ Gostin), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 11-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,2252 ա. մ., առավելագույնը մոտենում է 2,0321 ա. մ. հեռավորության վրա և հեռանում 2,4183 ա. մ.։ Արեգակի շուրջ մեկ ամբողջական պտույտ է կատարում 1212,42 երկրային օրվա ընթացքում, իր ուղեծրով շարժվելով միջինում 0,296927 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3640) Գոստին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (285901-286000)

Աստերոիդների ցանկ (285801-285900)  • Աստերոիդների ցանկ  • Աստերոիդների ցանկ (286001-286100)
 Աստերոիդների ցանկ (285801-285900)  • Աստերոիդների ցանկ  • Աստերոիդների ցանկ (286001-286100)
Գո Ջյունչեն

Գո Ջյունչեն (չինարեն՝ 郭俊辰, հոկտեմբերի 1, 1997(1997-10-01), Չանչուն, Չինաստան), չինացի դերասան։


== Կրթություն ==
Գոն մասնագիտացել է Պեկինի կինոակադեմիայում կատարողական արվեստի ոլորտում։


== Կարիերա ==
2015 թվականին Գոն իր դերասանական նորամուտը հայտնեց հիթ վեբ «Գնա արքայադուստր, գնա» սերիալում։ 2016-ին նա հանդես է եկել երիտասարդական սպորտային դրամայում՝ «Փոթորկոտ աղջիկ 2»։
2018 թվականին Գոն գլխավոր դերը խաղաց «Պատահաբար սիրո մեջ» ռոմանտիկ կատակերգության վեբ սերիալում։ 2019 թվականին Գոն ավելի մեծ ճանաչում ձեռք բերեց «Աճող ցավ» ընտանեկան դրամայի մեջ։


== Ֆիլմագրություն ==


=== Հեռուստասերիալ ===


== Սկավառակագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Guo Junchen
Լաոսի Օլիմպիական կոմիտե

Լաոսի Օլիմպիական կոմիտե (լաոս.՝ ກ່ຽວກັບ ຄ.ອ.ລ), Լաոսի ազգային օլիմպիական կոմիտե։ Հիմնադրվել է 1975 թվականին։ Դարձել է ՄՕԿ-ի անդամ 1979 թվականին։ Գրասենյակը գտնվում է Վիենտյանում։ Հանդիսանում է ՄՕԿ-ի, ՕՍԱ-ի և մի շարք այլ միջազգային սպորտային կազմակերպությունների անդամ։


== Տես նաև ==
Լաոսը Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք
Կլայ շրջան

Կլայ (անգլերեն՝ Klay District), շրջան Լիբերիայի հյուսիս-արևմուտք գտնվող Բոմի երկրամասում։ Այն Բոմիի 4 շրջաններից մեկն է։ Բնակչությամբ կազմում է մոտ 22,355 մարդ՝ 2008 թվականի տվյալներով։ Բնակչությունը հիմնականում խոսում է սովորական և լիբերիական անգլերենով։
Անգլո-ռուսական համաձայնագիր (1878)

Անվան այլ կիրառումների համար տե՛ս՝ Անգլո-ռուսական համաձայնագիր (այլ կիրառումներ)Անգլո-ռուսական համաձայնագիր 1878, գաղտնի համաձայնագիր Ռուսաստանի և Մեծ Բրիտանիայի միջև 1878 թվականի Սան Ստեֆանոյի պայմանագրի վերանայման մասին, ստորագրել են Մեծ Բրիտանիայի արտաքին գործերի նախարար Սոլսբերին և Լոնդոնում Ռուսաստանի դեսպան Շուվալովը մայիսի 30-ին։ Սան Ստեֆանոյից հետո, հայտնվելով ավստրո-անգլիական զորեղ կոալիցիայի դեմ հանդիման, Ռուսաստանը ստիպված էր զիջումներ անել և Մեծ Բրիտանիայի հետ կնքել համաձայնագիր, որով ռուսական կառավարությունը հրաժարվում էր միացյալ Բուլղարիա ստեղծելու իր մտադրությունից, իսկ Արևմտյան Հայաստանում գրաված որոշ տարածքներ վերադարձվում էին Թուրքիային։ Բացի այդ, ռուսական կողմը Մեծ Բրիտանիային հավաստիացնում էր, որ ապագայում «Ռուսաստանի սահմանը չի ընդարձակվի Ասիական Թուրքիայի կողմից»։ Համաձայնագրի 7-րդ հոդվածով Արևմտյան Հայաստանի բարենորոգումների իրականացման վերաբերյալ Սան Ստեֆանոյի նախնական պայմանագրում եղած սուլթան, կառավարության «... խոստումները պետք է տրվեն ոչ թե բացառապես Ռուսաստանին, այլ նաև Անգլիային»։ Այդպիսով, Ռուսաստանը փաստորեն զրկվում էր արևմտահայերի դրության բարելավման հարցերում իր գերակա դերից։ Անգլո-ռուսական համաձայնագիրը շատ բանով կանխորոշեց հայկական հարցի վերաբերյալ 1878 թվականի Բեռլինի կոնգրեսի որոշումները։
(4740) Վենիամինա

(4740) Վենիամինա (անգլ.՝ Veniamina), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 22-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,714598 ա. մ., առավելագույնը մոտենում է 2,1368 ա. մ. հեռավորության վրա և հեռանում 3,2924 ա. մ.։ Արեգակի շուրջ մեկ ամբողջական պտույտ է կատարում 1633,64 երկրային օրվա ընթացքում, իր ուղեծրով շարժվելով միջինում 0,220367 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4740) Վենիամինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուդնա Վաս

Բուդնա Վաս , գյուղ Սլովենիայի Հանրապետության Սևնիցա երկրամասում։ Ըստ 2002 թվականի մարդահամարի տվյալների բնակչությունը կազմում է 87 մարդ։ Գյուղը ունի սեփական եկեղեցին, որը կառուցվել է դեռևս 17-ր դարում ։ Գյուղում կա նաև ծխական դպրոց։


== Ծանոթագրություներ ==


== Արտաքին հղումներ ==
Budna Vas at Geopedia
Ռոքաբրունա

Ռոքաբրունա  (իտալ․՝ Roccabruna), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 1524 մարդ (2008 թվականի տվյալներով)։ Բնակչության խտությունը 64 մարդ/կմ²։ Տարածքը՝ 24 կմ²։ Փոստային ինդեքս՝ 12020։ Հեռախոսային կոդ՝ 0171։
Կոմունայում հատուկ կերպով նշվում է Սուրբ Մարիամ Աստվածամոր վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս` 0171 917201
Էլեկտրոնային փոստ` info@comune.roccabruna.cn.it
Պաշտոնական կայք` http://www.comune.roccabruna.cn.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դուլենկով (Բոկովսկի շրջան)

Դուլենկով (ռուս.՝ Дуленков), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Մտնում է Բոկովսկի գյուղական համայնքի կազմի մեջ։
Սվերդլով (Լոռու մարզ)

Սվերդլով (նախկին անվանումը` Հայդարբեկ),
գյուղ Հայաստանի Հանրապետության Լոռու մարզի Ստեփանավանի տարածաշրջանում՝ Ստեփանավան քաղաքից մոտ 7 կմ հյուսիս։ Գյուղը գտնվում է Ուռուտ գետի աջ ափին՝ ծովի մակերևույթից 1500մ բարձրության վրա։ Վերանվանվել է Սվերդլով 1940 թ.` բոլշևիկ հեղափոխական գործիչ Յակով Սվերդլովի անունով։


== Բնակչություն ==
Ըստ ՀՀ 2011 թ. մարդահամարի արդյունքների` Սվերդլովի մշտական բնակչությունը կազմել է 1033, առկա բնակչությունը` 912 մարդ։ Բնակիչները հայեր են, որոնց նախնիների մի մասը գաղթել է Արևմտյան Հայաստանից։
Սվերդլովի բնակչության փոփոխությունը ժամանակի ընթացքում` ստորև.


== Պատմամշակութային կառույցներ ==

Գյուղում կա մատուռ (13-րդ դար), իսկ հյուսիսային մասում՝ Սբ. Գևորգ եկեղեցի (6-րդ դար)։ Գյուղից մոտ 3 կմ հյուսիս-արևելք գտնվում է Դորբանտավանքը (6-րդ դար)։


== Տնտեսություն ==
Բնակչությունն զբաղվում է անասնապահությամբ, պտղաբուծությամբ, կարտոֆիլի, հացահատիկի և կերային կուլտուրաների մշակությամբ։


== Տես նաև ==
Լոռու մարզ


== Ծանոթագրություններ ==
Լելապեռե-Նուռմե

Լելապեռե-Նուռմե (էստ․՝ Lellapere-Nurme), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էվալդ Հերինգ

Կառլ Էվալդ Կոնստանտին Հերինգ (գերմ.՝ Karl Ewald Konstantin Hering, օգոստոսի 5, 1834(1834-08-05)[…], Նոյգերսդորֆ, Ebersbach-Neugersdorf, Görlitz, Սաքսոնիա - հունվարի 26, 1918(1918-01-26)[…], Լայպցիգ, Գերմանիա), գերմանացի ֆիզիոլոգ։
Լոնդոնի թագավորական ընկերության օտարերկրյա անդամ (1902), Պետերբուրգի գիտությունների ակադեմիայի ֆիզիկամաթեմատիկական բաժնի (կենսաբանական խումբ) օտարերկրյա թղթակից անդամ (1905)։


== Կենսագրություն ==

Էվալդ Հերինգը բժշկություն է ուսումնասիրել Լայպցիգի համալսարանում Օտտո Ֆունկեի ղեկավարությամբ, 1862 թվականին դարձել է տեղի համալսարանին կից ֆիզիոլոգիայի դոցենտ, 1865 թվականին դարձել Է Վիեննայի Իոսիֆի բժշկա-վիրաբուժական ակադեմիայի բժշկական ֆիզիկայի և ֆիզիոլոգիայի պրոֆեսոր, 1870 թվականին տեղափոխվել է Պրահա։
Հերինգի աշխատանքները հիմնականում վերաբերում են հոգեֆիզիկային. բացի այդ, նա ուսումնասիրել է աչքի տարածական զգացողությունը, ընդ որում ներկայացել է որպես նատիվիստական դպրոցի պաշտպան` ի տարբերություն Հելմհոլցի։ Վիճարկել է Ֆեխների հոգեֆիզիկական օրենքը և սահմանել գույների նոր տեսություն։ Նա լույսի զգացողության մասին իր ուսումնասիրությունը հրատարակել է 1874 թվականին Վիեննայում որպես մենագրություն և գրքի տեսքով` 1878 թվականին։
Ըստ նրա` աչքի ցանցաթաղանթը օժտված է տարածական տեսողության ունակությամբ, նրա կարծիքով դիսպարանտության պայմաններում խորության ընկալումը պայմանավորված է նրանով, որ ցանցաթաղանթի ներքին և արտաքին մասերի նեյրոնները կենտրոնացված են խորության տարբեր աստիճանների ընկալման վրա («Beitrage zur Physiologie», Lpz., 1861): Զարգացրել է գունային տեսողության տեսությունը (1875), որում գունազատումը բացատրվում էր դիսիմիլացիայի և ասիմիլացիայի գործընթացներով` ցանցաթաղանթի բջիջների երեք տեսակներում տեղի ունեցող, որոնք պատասխանատու են երեք որակների ընկալման համար (սպիտակ-սև, կարմիր-կանաչ, դեղին-կապույտ)։
Հերինգը նաև զբաղվել է օպտիկական պատրանքների թեմայով։
Որպես Յան Էվանգելիստա Պուրկինեի իրավահաջորդ` Հերինգը զբաղեցրել է ֆիզիոլոգիայի ամբիոնը Պրահայի Կարլի համալսարանում 1870-1895 թվականներին։ 1904 թվականին ընտրվել է Գյոթինգենի գիտությունների ակադեմիայի օտարերկրյա անդամ, 1905 թվականին դարձել է Ռուսաստանի գիտությունների ակադեմիայի թղթակից անդամ։
Նա նաև գրել Է «Das Gedächtniss als eine allgemeine Funktion der organisirten Materie» աշխատությունը (Վիեննա, 1870, 1876)։


== Տես նաև ==
Հերինգի տեսողական պատրանք


== Ծանոթագրություններ ==


== Գրականություն ==
«Էվալդ Հերինգ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Էվալդ Հերինգ // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.


== Արտաքին հղումներ ==
Kurzbiografie und Verweise auf digitale Quellen im Virtual Laboratory des Max-Planck-Instituts für Wissenschaftsgeschichte (englisch)
Lexikon der Neurowissenschaft (spectrum.de über Karl Ewald Konstantin Hering)
Lexikon der Neurowissenschaft (spectrum.de über die Hering-Täuschung)
Դալարի (Դմանիսի շրջան)

Դալարի (վրաց.՝ დალარი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1160 մետր բարձրության վրա։ Շրջկենտրոն Դմանիսից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 178 մարդ։


== Ծանոթագրություններ ==
Motorola

Motorola Inc. (արտասանվում է Մոտորոլա ինկորփորեյթ), այժմ հանգուցյալ ամերիկյան ընկերություն, նախկինում առաջատարներից մեկն էր ինտեգրված հեռահաղորդակցության և ներդրված էլեկտրոնային համակարգերի ոլորտում։ 2010 թվականին 110-րդն է ամերիկյան 500 խոշորագույն ընկերություններից (Fortune 500 ցուցակում)։ Շտաբ-գրասենյակը գտնվում է Շաումբուրգում, Չիկագո քաղաքից ոչ հեռու (Իլինոյս նահանգ, ԱՄՆ)։


== Գործունեություն ==


=== Կառուցվածք ===

Motorola ընկերությունում կար 3 ստորաբաժանումներ
Բջջային լուծում ձեռնարկությունների համար (Enterprise Mobility Solutions)
Բջջային լուծում տան և օպերատոր ցանցերի համար (Home & Networks Mobility)
Բջջային սարքեր (Mobile Devices)


=== Գործունեության ցուցանիշները ===
2008 թվականի եկամուտը — $30,1 մլրդ (18 % անկում), զուտ կորուստը՝ $4,16 մլրդ2007 թվականի եկամուտը — $36,6 մլրդ, զուտ կորուստը՝ $49 մլն2006 թվականի եկամուտը — $42,9 մլրդ (2005-ին՝ $36,8 մլրդ), զուտ շահույթը՝ $3,4 մլրդ


== Ծանոթագրություններ ==


== Արտաքին հղումներ ==
Պաշտոնական կայքը
Ինզինգեն

Ինզինգեն (գերմ.՝ Insingen), կոմունա Գերմանիայի Բավարիա երկրամասում։
Ենթարկվում է Անսբախի վարչական շրջանին։ Բնակչությունը 1118 մարդ (ըստ 2010 թվականի դեկտեմբերի 31-ի).։ Տարածքը 21,33 կմ² է։ Պաշտոնական կոդ՝ 09 5 71 169։
Քաղաքը ստորաբաժանվում է 9 քաղաքային շրջանի։


== Ծանոթագրություններ ==


== Արտաքին հղումներ ==
Պաշտոնական էջ
Նովոկուլչուբաևո

Նովոկուլչուբաևո (ռուս.՝ Новокульчубаево, բաշկիրերեն՝ Яңы Ҡолсобай), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 635 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալտիրգամ

Բալտիրգամ (ռուս.՝ Балтыргам), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կոյիր գետի ձախ ափով՝ 14 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010100312115100004929
Հիդրոլոգիական ուսումնասիրությունների կոդը - 115100492
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արթուր Առուշանյան (այլ կիրառումներ)

Արթուր Առուշանյան անուն-ազգանունը վերաբերում է՝

Արթուր Անդրանիկի Առուշանյան (1969-1994), ազատամարտիկ, Արցախյան ազատամարտի մասնակից։
Արթուր Աշոտի Առուշանյան (1993), կիոկուշինկայ ոճի կարատեիստ, Եվրոպայի և աշխարհի չեմպիոն։
Մարիա Չմշկյան (երգչուհի)

Անվան այլ կիրառումների համար տե՛ս՝ Մարիա Չմշկյան (այլ կիրառումներ)Մարիա Ռուբենի Չմշկյան (հուլիսի 17, 1918(1918-07-17), Թիֆլիս, Վրաստանի Դեմոկրատական Հանրապետություն - փետրվարի 28, 2005(2005-02-28), Երևան, Հայաստան), հայ օպերային երգչուհի, ՀԽՍՀ վաստակավոր արտիստ։


== Կենսագրություն ==
Սովորել է Երևանի երաժշտական ուսումնարանի վոկալի բաժնում, ապա՝ Երևանի Կոմիտասի անվան պետական կոնսերվատորիայում։ Եղել է Հայֆիլհարմոնիայի կապելլայի, ապա՝ Սպենդիարյանի անվան օպերայի և բալետի ազգային ակադեմիական թատրոնի մենակատար։ Հանդես է եկել բազմաթիվ օպերային ներկայացումներում։ Եղել է ՀԽՍՀ թատերական գործիչների միության անդամ, մի շարք երաժշտական և ձայնի պահպանման դպրոցների մանկավարժ, Երևանի քաղաքային խորհրդի պատգամավոր (1957-1959)։ Արժանացել է մի շարք շքանշանների, պարգևների, մրցանակների։


== Դերերգեր ==
Բիզեի «Կարմեն»
Սեն-Սանսի «Սամսոն և Դալիլա»
Գունոյի «Ֆաուստ»
Ռուբինշտեյնի «Դևը»
Չայկովսկու «Պիկովայա դամա», «Իոլանտա»
Վերդիի «Տրուբադուր», «Ռիգոլետտո», «Աիդա»
Արմեն Տիգրանյանի «Ալմաստ», «Անուշ», «Դավիթ Բեկ»
Չուխաճյանի «Արշակ Բ», «Լեբլեբիջի Հոր-հոր աղա», «Քյոսե Քեհյա»
Ռիմսկի-Կորսակովի «Թագավորի հարսնացուն»
Բորոդինի «Իշխան Իգոր»
Բաբաևի «Արծվաբերդ»
Հարությունյանի «Սայաթ-Նովա»


== Ծանոթագրություններ ==
Սառույց Ih

Սառույց Ih, ջրային սառույցի կայուն վեցանկյուն բյուրեղային տարատեսակ։ Երկրի կենսոլորտի սառույցի գրեթե ամբողջ մասը բաղկացած է սառույցի այս տարատեսակից, որից բացի, մթնոլորտի վերին շերտերում ծայրահեղ աննշան քանակությամբ սառույց Iс կա, իսկ Անտարկտիդայում՝ որոշ քանակությամբ սառույց XI։ Ih սառույցը կայուն է մինչև -200 °C ջերմաստիճանների և 0,2 ԳՊա ճնշման դեպքում։
Սառույց Ih-ն ունի բազմաթիվ առանձնահատկություններ։ Նրանցից որոշների շնորհիվ է հնարավոր կյանքը Երկրի վրա։


== Բյուրեղային կառուցվածքը ==
Ih սառույցի բյուրեղային կառուցվածքում ջրածնի ատոմների տեղակայությունը խախտված է։ Թթվածնի ատոմները կազմում են վեցանկյուն ցանց, տարածական  խումբ P 63 / mmc, պարամետրեր a = 0.4514 նմ, c = 0.7352 նմ։Ih սառույցում յուրաքանչյուր Н2O մոլեկուլը շրջապատված է իրենից ամենամոտ գտնվող չորս մոլեկուլով, որոնք գտնվում են դրանից հավասար հեռավորության վրա `0.276 նմ, և տեղակայված են կանոնավոր քառանիստի գագաթներում։


== Ֆիզիկական հատկություններ ==
Սառույցի նման ծակոտկեն կառուցվածքը հանգեցնում է նրան, որ դրա խտությունը 0 °C-ում հավասար է 916,7 կգ / մ³, ցածր է նույն ջերմաստիճանում ջրի խտությունից (999.8 կգ / մ³)։ Հետևաբար ջուրը, վերածվելով սառույցի, մեծացնում է դրա ծավալը մոտ 9% -ով։ Սառույցը, հեղուկ ջրից թեթև լինելով, ձևավորվում է ջրային մարմինների մակերևույթում, ինչը կանխում է ջրի հետագա սառեցումը։ Սառույցի հալման բարձր տեսակարար ջերմությունը, որը հավասար է 330 կՋ / կգ-ի (համեմատության համար, երկաթի հալման տեսակարար ջերմությունը 270 կ Ջ / կգ է) Երկրի վրա ջերմության շրջանառության կարևոր գործոն է։ Այսպիսով, 1 կգ սառույց կամ ձյուն հալելու համար հարկավոր է նույնքան ջերմություն, որքան անհրաժեշտ է մեկ լիտր ջուրը 0-ից 80 °C տաքացնելու համար։


== Սառույցի այլ փոփոխություններ ==
Սովորական ջրային սառույցը, ըստ Բրիդգմանի անվանացանկի, պատկանում է Ih սառույցին։ Լաբորատոր պայմաններում (տարբեր ջերմաստիճաններում և ճնշումներում) ստացվել են սառույցի տարբեր փոփոխություններ՝ II-ից մինչև XVI սառույցը։


== Արտաքին հղումներ ==
Chaplin, Martin. (2009-08-11)։ «Cubic Ice (Ice Ic)»։ Water Structure and Science։ Արխիվացված է օրիգինալից 2012-03-27-ին։ Վերցված է 2009-09-02  
Chaplin, Martin. (2009-08-11)։ «Cubic Ice (Ice Ic)»։ Water Structure and Science։ Արխիվացված է օրիգինալից 2012-03-27-ին։ Վերցված է 2009-09-02
(9199) 1993 FO1

(9199) 1993 FO1, աստերոիդ աստերոիդների հիմնական գոտում։ Հայտնաբերվել է 1993 թվականի մարտի 25-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,401415 ա. մ., առավելագույնը մոտենում է 2,0841 ա. մ. հեռավորության վրա և հեռանում 2,7187 ա. մ.։ Արեգակի շուրջ մեկ ամբողջական պտույտ է կատարում 1359,25 երկրային օրվա ընթացքում, իր ուղեծրով շարժվելով միջինում 0,264852 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9199) 1993 FO1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրաչյա Աշուղյան

Հրաչյա Գևորգի Աշուղյան (հոկտեմբերի 7, 1938(1938-10-07), Թբիլիսի, Վրացական ԽՍՀ, ԽՍՀՄ - մայիսի 13, 2019(2019-05-13), Երևան, Հայաստան), բեմադրիչ, պրոֆեսոր (2002)։ ՀՀ ժողովրդական արտիստ (2006)։
Դերասան Գևորգ Աշուղյանի որդին։


== Կենսագրություն ==
1963 թվականին ավարտել է Երևանի գեղարվեստա-թատերական ինստիտուտը։ 1963-1975 թվականներին աշխատել է Երևանի Սունդուկյանի անվան ազգային ակադեմիական թատրոնում` որպես ռեժիսոր։ 1967 թվականից դասավանդել է Երևանի թատրոնի և կինոյի պետական ինստիտուտում, 1992 թվականից` Երևանի Խաչատուր Աբովյանի անվան հայկական պետական մանկավարժական ինստիտուտի կուլտուրայի ֆակուլտետում։ 1975 թվականից հեռուստաթատրոնում բեմադրել է մի շարք ներկայացումներ, այդ թվում՝ արտասահմանում։


== Բեմադրություններ ==
Ռիչարդսոնի «Մեծ անտառի զավակները»
Շեյնինի «Ծանր մեղադրանք»
Դելմարի «Հիշիր վաղվա օրդ» (երեքն էլ՝ Սունդուկյանի անվան թատրոն)
Երվանդ Օտյանի «Թաղականին կնիկը»
Գաբրիել Սունդուկյանի 4 վոդևիլի հեռուստաներկայացումները
Զանգվածային թատերականացված հանդիսություններ՝ «Էրեբունի-Երևան», 1983-1991, «Գլաձորի 1700-ամյակը», I-III համահայկական խաղերի գեղարվեստական ղեկավար


== Մրցանակներ ==
ՀԽՍՀ պետական մրցանակ, 1985
ՀՀ «Մովսես Խորենացու» մեդալ, 2001
ՀԹԳՄ ոսկե մեդալ
ՀՀ արվեստի վաստակավոր գործիչ
ՀՀ ժողովրդական արտիստ, 2006
Երևանի պատվավոր քաղաքացի, 2013


== Ծանոթագրություններ ==


== Արտաքին հղումներ ==
Հրաչյա Աշուղյան
Հաջողություն, Անտուրա. Հիշողություններ Հայոց ցեղասպանության մասին

Հաջողություն, Անտուրա. Հիշողություններ Հայոց ցեղասպանության մասին, (անգլ.՝ Goodbye, Antoura. A Memoir of the Armenian Genocide), Գառնիկ Փանյանի հուշագրությունը Հայոց ցեղասպանության և Անտուրայի մանկատան որբերի մասին։


== Հեղինակի մասին ==
Գառնիկ Փանյանն ապրել է Լիբանանում, եղել է Բեյրութի հայկական ճեմարանի փոխտնօրենը, դասավանդել է հայոց լեզու։ Մահացել է 1989 թվականին։


== Բովանդակություն ==
Հուշագրության մեջ Փանյանը պատմում է իր ապրումների մասին, թե ինչպես էին մարդիկ տեղահանվում իրենց բնակավայրերից, ինչպես իր ընտանիքը մահացավ Սիրիական անապատում՝ փախստականների ճամբարում և ինչպես ինքը ողջ մնաց՝ անցնելով սովի և թշվառությամ միջով։
Երբ սկսվեց առաջին համաշխարհային պատերազմը, Գառնիկ Փանյանը ընդամենը 5 տարեկան էր և ապրում էր Անատոլիայի հայաբնակ Գյուրին գյուղում։ Չորս տարի անց ամերիկյան բարեգործական կազմակերպության աշխատակիցները նրան գտնում են Լիբանանի Անտուրա քաղաքի մանկատանը 1.000 հայ և 400 քուրդ երեխաների մեջ։ Մանկատանը երեխաներին ստիպում էին փոխել իրեց հայկական անունները, խոսել թուրքերն։ Մի խումբ երեխաներ, այդ թվում՝ Գառնիկը, փախել են մանկատնից՝ ծեծուջարդից ազատվելու և սնունդ որոնելու համար, որի մասին մանկատունն այդքան էլ չի հոգացել։ Մի օր, վերադառնալով հաստատություն, երեխաները տեսել են, որ մեծահասակներ այնտեղ այլևս չկան։ Պատերազմն ավարտվել է, թուրքերը հայտնվել են պարտվող կողմում, և մանկատան վարչակազմի ներկայացուցիչները պարզապես փախել են՝ թողնելով երեխաներին ճակատագրի քմահաճույքին։
Փանյանի հուշագրությունը կորուստի, դիմադրության և գոյատևման մասին է։ Այստեղ ներկայացվում է, որ նույնիսկ երեխաները հասկանում են անարդարությունը և պայքարում դրա դեմ։
Գիրքը հրատարակել է ԱՄՆ Սթենֆորդի համալսարանը։
Փանյանի գրքում նկարագրված բոլոր իրադարձությունները հաստատվել են։ Կարմիր խաչի տվյալներով՝ Անտուրայի մանկատան որբերից ողջ է մնացել ընդամենը 700 մարդ։ 1993 թվականին մանկատան շրջակայքում պեղումների ժամանակ հայտնաբերվել են հարյուրավոր երեխաների մասունքներ, ովքեր մահացել են սովից և խոլերայից։


== Տես նաև ==
Հուշարձան՝ նվիրված Այնթուրայի որբանոցում մահացած հայ երեխաներին (Լիբանան)


== Ծանոթագրություններ ==
Կրեիքսել

Կրեիքսել  (իսպ.՝ Creixell), մունիցիպալիտետ և քաղաք Իսպանիայում։ Մտնում է Տարրագոնա պրովինցիայի մեջ՝ Կատալոնիա համայնքում։ Մունիցիպալիտետը գտնվում է Կոնկա դե Բարբերա շրջանում։ Բնակչությունը կազմում է 3 319 մարդ 2010 թվականի մարդահամարի տվյալների համաձայն, իսկ տարածքը կազմում է 10,46 կմ²։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
պաշտոնական կայք
Datos estadísticos
Imágenes del castillo Archived 2010-03-19 at the Wayback Machine.
Կոկման

Կոկման (ռուս.՝ Кокман), գյուղ Ռուսաստանի Ուդմուրթական հանրապետության Կրասնոգորսկի շրջանի կազմում։
Բնակչությունը 2008 թվականին գրանցված տվյալներով կազմում էր 428 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սրբոց Հրեշտակաց եկեղեցի

«Թովմասյան» միջազգային հիմնադրամի հոգաբարձուների խորհրդի նախագահ Արտակ Թովմասյանի բարերարությամբ 2021 թվականին կառուցվեց «Հավերժների այգին», որը գտնվում է Երևանից Ապարան տանող ճանապարհին` Սուրբ խաչի, Հույսի խորանի և Տառերի պուրակի հարևանությամբ։ Նույն վայրում կառուցվել է նաև Սրբոց Հրեշտակաց անունը կրող իր տեսակով բացառիկ եկեղեցի, որի գմբեթը և կողային պատերը ապակեպատ են։


==== Հավերժների այգի ====
«Հավերժների այգու» հատակագիծը հավերժության սիմվոլի տեսքն ունի, որտեղ արդեն իսկ երկու փուլով տնկվել են հարյուրավոր ծառեր՝ գիտության, մշակույթի, սպորտի անվանի հայերի, ինչպես նաև Արցախյան պատերազմներում հավերժացած հերոսների անուններով։
Այգու ճեմուղիներից մեկը նվիրված է դիվանագիտական համակարգի ներկայացուցիչների և այգու հատուկ հյուրերի համար։ 


==== Սրբոց Հրեշտակաց եկեղեցի ====
Սրբոց Հրեշտակաց եկեղեցու շինաշխատանքները ավարտին են հասցվել «Թովմասյան» միջազգային հիմնադրամի նախաձեռնությամբ։


==== Ճարտարապետությունը ====
Ամբողջությամբ ճերմակ եկեղեցին նոր մոտեցում է հայկական եկեղեցաշինության մեջ, քարեր օգտագործվել են միայն հիմնական պատերի համար, այն ապակեպատ է, որի նմանը գոյություն չունի ողջ աշխարհում։ Եկեղեցու ճերմակությունն ու թափանցիկությունը խորհրդանշում է այն պարզությունն ու մաքրությունը, որոնցով օժտված են հրեշտակները։ 
2021թ․ սեպտեմբերի 18-ին աշխարհի տարբեր հատվածներից Հայաստան ժամանած պատվավոր հյուրերի մասնակցությամբ տեղադրվեց եկեղեցու քառաթև խաչը։ Այս պահին կառուցվում է երիցատունը և մոմավառության սրահը։
Նիմե (գյուղ, Վառբլա շրջան)

Անվան այլ կիրառումների համար տե՛ս՝ ՆիմեՆիմե (էստ․՝ Nõmme), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էդնա Կարապետյան

Էդնա Կարապետյան (անգլ.՝ Edna Garabedian, մայիսի 28, 1939(1939-05-28), Ֆրեզնո, Կալիֆոռնիա, ԱՄՆ), ամերիկահայ օպերային երգչուհի, մեցցո-սոպրանո, վոկալի ուսուցիչ և օպերային ռեժիսոր։


== Կենսագրություն ==
Էդնա Կարապետյանը ծնվել է Ֆրեզնոյում (Կալիֆոռնիա)՝ Ամերիկայի Միացյալ Նահանգներ ներգաղթած հայերի ընտանիքում։ Կարապետյանը երգել սովորել է Ուիլյամ Վենարդի մոտ՝ Հարավային Կալիֆոռնիայի համալսարանում, Լոտ Լեմանի մոտ՝ Սանտա Բարբարայի Կալիֆոռնիայի համալսարանում, Աննա Համլինի մոտ՝ Նյու Յորքում և Ռոզա Պոնսելի մոտ՝ Բալթիմորում։ 1961 թվականին նա հաղթել է Մետրոպոլիտեն օպերայի ազգային խորհրդի լսումների ժամանակ։ 
Պրոֆեսիոնալ դեբյուտը օպերային բեմում տեղի է ունեցել 1965 թվականին. Պիետրո Մասկանյիի «Գեղջկական ասպետություն» օպերայում նա մարմնավորել է Սանտուցայի կերպարը (Նյու Յորքի քաղաքային օպերա)։ Կարապետյանը շարունակել է գլխավոր դերեր երգել Բալթիմորի օպերային ընկերության, Բավարիայի պետական օպերայի, Ֆրանկֆուրտի օպերայի, Հյուսթոնի Գրանդ Օպերայի, Չիկագոյի Լիրիկական օպերայի, Սան Դիեգոյի օպերայի, Սան Ֆրանցիսկոյի օպերայի, Շտուտգարտի պետական օպերային թատրոնի, Կասելի պետական թատրոնի, Բոննի թատրոնի և այլ բեմերում։
2000 թվականին Կարապետյանը հիմնադրել է Կալիֆոռնիայի օպերային ասոցիացիան, որի գեղարվեստական ղեկավարն է։ Նա Ամերիկյան համալսարանի, Կալիֆոռնիայի պետական համալսարանի, Ֆրեզնոյի, Հյուսիսային Իլինոյսի համալսարանի և Սան Ֆրանցիսկոյի համալսարանի վոկալի բաժինների նախկին դասախոս է։


== Ծանոթագրություններ ==


== Արտաքին հղումներ ==
20 Minutes with Edna Garabedian (տեսանյութ)
Edna Garabedian, Mezzo-soprano. Operabase
Hyper Music/Feeling Good

«Hyper Music/Feeling Good», բրիտանական Muse ռոք-խմբի թվով իններորդ և Origin of Symmetry ալբոմից չորրորդ սինգլն է։ Թողարկվել է 2001 թ. նոյեմբերի 19-ին Մաշռում Ռեքորդս լեյբլի կողմից՝ 7" վինիլային և 2 CD ձայներիզի տարբերակներով։ Սինգլում տեղ են գտել նաև «Shine» երգը և "The Smiths" խմբի «Please Please Please Let Me Get What I Want» կավերը։ Բրիտանական սինգլների չարթում ձայներիզը զբաղեցրել է 24-րդ տեղը։
«Hyper Music» երգի հեղինակն է Մեթյու Բելլամին, իսկ հայտնի «Feeling Good» երգը գրել են Լեսլի Բրիկասը և Էնթոնի Նյուլին՝ «The Roar of the Greasepaint - The Smell of the Crowd» մյուզիքլի համար։ Այդ երգի ամենաճանաչված տարբերակը կատարել է Նինա Սիմոնեն։ 2008 թվականին, Total Guitar կավերների հիթ-շքերթում, երգը զբաղեցրել է 5-րդ հորիզոնականը։
«Feeling Good» երգի հիման վրա նկարահանվել է տեսահոլովակ, որի ռեժիսորն է Դեվիդ Սլէյդը։


== Երգացանկ ==
7" վինիլային սկավառակ

«Hyper Music» - 3։20
«Feeling Good» - 3։19«Hyper Music/Feeling Good»CD1։

«Hyper Music» - 3։20
«Feeling Good» (համերգային ձայնագրություն) - 3։01
«Shine» - 3։16
«Hyper Music» (տեսահոլովակ) - 3։20CD2։

«Feeling Good» - 3։19
«Hyper Music» (համերգային ձայնագրություն) - 3։31
«Please, Please, Please Let Me Get What I Want» (The Smiths կավեր) - 1։58
«Feeling Good» (տեսահոլովակ) - 3։19


== Ծանոթագրություններ ==


== Արտաքին հղումներ ==
Սինգլը խմբի պաշտոնական կայքում Archived 2009-08-03 at the Wayback Machine.
"Hyper Music" երգի տեքստը Archived 2012-06-29 at the Wayback Machine.
"Feeling Good" երգի տեքստը Archived 2012-06-29 at the Wayback Machine.
Անդրեաս առաքյալ եկեղեցի (Կրասնի Սուլին)

Անդրեաս առաքյալ եկեղեցի (ռուս.՝ Церковь Андрея Первозванного), եկեղեցի Ռուսաստանի Դաշնության Ռոստովի մարզի Կրասնի Սուլին քաղաքում։ Կառուցվել է 1888 թվականին, քանդվել՝ 1966 թվականին։
Տաճարի հասցեն՝ Ռուսաստան, Ռոստովի մարզ, Կրասնի Սուլինի շրջան, ք. Կրասնի Սուլին, Կրոնշտադտի փողոց, 5։


== Պատմություն ==
1870-ական թվականներին Սուլինովսկի գյուղի մոտ կառուցվել է գործարան, որի շնորհիվ գյուղի բնակչությունն արագ ավելացել է։ Հավատացյալներին հոգևոր սնունդ տալու համար բնակավայրում անհրաժեշտ էր կառուցել ուղղափառ տաճար։
Անդրեաս առաքյալ եկեղեցին կառուցվել է 1872 թվականին Անդրեյ Սուլինի ծոռան՝ Վերա Անդրեևնա Յուդինայի միջոցներով, որը Սուլինների տոհմական տունը զոհաբերել էր Սուլինովսկու գյուղացիական համայնքին՝ այնտեղ սուրբ Անդրեաս առաքյալի անվան եկեղեցի կառուցելու համար։ Այդ միջոցներով Սուլինում կառուցվեց քարե եկեղեցին։ 1882 թվականին եկեղեցուն ավելացվեց զանգակատուն։ Նոր եկեղեցին ուներ քարե պատեր, փայտե գմբեթ և լապտեր, երկաթյա խաչերով եռագմբեթ երկաթյա տանիք։ Եկեղեցու շուրջը քարե ցանկապատ էր։ Պատկերակալին ու արքայական դռներին պատկերված էին Փրկիչը, Աստվածամայրը և այլ սրբեր։
Եկեղեցին ունեցել է երեք կողմնասեղան։ Գլխավորը նվիրված էր սուրբ Անդրեաս առաքյալին, հարավայինը, որը կառուցվել է 1898 թվականին, հանուն սուրբ Պանտելեիմոնի է, իսկ հյուսիսայինը, որը նույնպես կառուցվել է 1898 թվականին, հանուն Սուրբ Աստվածածնի գովաբանության։
Ըստ Անդրեաս առաքյալ եկեղեցու սուրբ Սինոդի հրամանագրի՝ տաճարում ծառայում էին 2 քահանա, 1 սարկավագ, 2 դպիր։ Տաճարի առաջին քահանա դարձավ Պյոտր Պոպովը։
1910 թվականին տաճարը վերանորոգվել է, նրա շուրջը կառուցվել է քարե հիմքով երկաթյա ցանկապատ։
Տաճարին կից գործել են եկեղեցական-ծխական դպրոց, գրադարան։
1963 թվականի օգոստոսի 4-ին տաճարը փակվել է և ծիսակատարություններ այնտեղ այլևս չեն անցկացվել, եկեղեցական սպասքն ու սրբապատկերները տեղափոխել են Կազաչի գյուղի Սուրբ Աստվածածնի տաճար։ 1966 թվականին եկեղեցում հրդեհ է բռնկվել, որից էլ այն քանդվել է։


== Սրբություններ ==
Ավետարան Ալեքսանդրիայի թղթի վրա
84 հարգի արծաթաոսկեզօծած խաչ


== Գրականություն ==
Кудрявцев В. Андреевская церковь при поселке Сулиновском //Кудрявцев В. Сулинская земля: страницы истории. – Ростов-н/Д, 1999. – с. 134-142
Сулинский краевед: Историко-культурный ежегодник. Вып. 1. – Красный Сулин, 1996. – с. 11 Мякинченко В. Истоки //Криница. – 2003. – 18 сент.


== Արտաքին հղումներ ==
Красный Сулин. Церковь Андрея Первозванного
Մալչիխա (գյուղ, Կոլիվանսկի շրջան)

Մալչիխա (ռուս.՝ Мальчиха), գյուղ Ռուսաստանի Նովոսիբիրսկի մարզի Կոլիվանսկի շրջանի կազմում։
Բնակչությունը 1996 թվականին գրանցված տվյալներով կազմում էր 195 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անգլիայի ֆուտբոլային միություն

Անգլիայի ֆուտբոլային միություն (անգլերեն՝ The Football Association) - ստեղծվել է 1863-ին։ ՖԻՖԱ-ի անդամ՝ 1905-20, 1924-28 թթ. և 1946-ից։ Խոշորագույն մարզադաշտը՝ «Ուեմբլի»։
Ազգային հավաքականը (մարզազգեստը՝ սպիտակ մարզաշապիկ, մուգ կապույտ վարտիք) 1966-ի աշխարհի, 1908 և 1912 թթ. օլիմպիական խաղերի չեմպիոն է, Եվրոպայի 1968-ի առաջնության 3-րդ մրցանակակիր։ Անգլիակամ ֆուտբոլին բնորոշ են աթլետիզմը, երկար փոխանցումները, գլխով հմուտ խաղը։ Առաջատար ակումբներն են «Մանչեսթր Յունայթեդը», «Լիվերպուլը», «Էվերթոնը», «Նոթինգհեմ Ֆորեսթը», «Ասթոն Վիլան», «Արսենալը», «Չելսին»։ Լավագույն խաղացողներից են Լաութոնը, Դրեյքը, Մեթյուզը, Ռայթը, Ֆիննեյը, Գրիվսը, Ռ.Չարլթոնը, Բենքսը, Մուրը, Հերսթը, Քիգանը, Շիլթոնը, Ֆրենսիսը, Լինեքերը, Գասկոյնը, Շիրերը, Բեքհեմը, Օուենը, Ռունին և այլք։ Լավագույն մարզիչներն են Չեմպենը, Բասբին, Ռամսեյը, Ռոբսոնը և այլք։


== Արտաքին հղում ==
Պաշտոնական կայքէջ


== Աղբյուրներ ==